**Ministru kabineta noteikumu projekta**

**„Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” sākotnējās ietekmes novērtējuma**

**ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2020.gada 9.jūnija noteikumos Nr.360 „Epidemioloģiskās drošības pasākumi Covid-19 infekcijas izplatības ierobežošanai”” (turpmāk – Projekts) mērķis ir atļaut rīkot bērnu nometnes klātienē, grupās līdz 20 dalībniekiem un atļaut rīkot pasākumus klātienē ārtelpās līdz 2 stundām pirmsskolas izglītības pakāpes noslēgumā un izglītības dokumenta pasniegšanai pamatizglītības, vidējās izglītības un augstākās izglītības pakāpē izglītojamiem līdz 30 personām vienas klases grupas ietvarā. Tāpat Projekts precizē sportistu vecumu, no kura izlašu sportistiem Latvijā drīkst norisināties starptautiskās sporta sacensības (samazinot minimālo izlašu sportistu vecumu no 15 gadiem līdz 10 gadiem), kā arī atļaut iestājpārbaudījumu organizētājiem noteikt papildtermiņu iestājpārbaudījumu kārtošanai, ja personu neatkarīgu iemeslu dēļ nevarēja kārtot ietājpārbaudījumu sākotnēji noteiktajā termiņā un tā var pierādīt karantīnas vai izolācijas faktu Covid-19 infekcijas dēļ, t.i., iesniedzot iestājpārbaudījuma organizētājam atbilstīgu ģimenes ārsta izsniegtu izziņu.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Epidemioloģiskās drošības likuma 11.pantu un 3.panta pirmās daļas 8.punktu un Covid-19 infekcijas izplatības pārvaldības likuma 6.6pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Grozījumi Ministru kabineta 2020.gada 9.jūnija noteikumos Nr.360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – MK noteikumi Nr.360) izstrādāti, lai novērstu tiesību normu dublēšanu dažāda ranga normatīvajos aktos – MK noteikumos Nr.360 un Covid-19 infekcijas izplatības pārvaldības likumā un lai precizētu regulējumu attiecībā uz bērnu nometņu rīkošanu.

Ar grozījumiem tiek piedāvāts precizēt noteikumu 6.2.7. apakšpunktu, svītrojot no tā atsauci uz valsts aizsardzības mācības nometnēm. Šāds grozījums pamatots ar to, ka uz valsts aizsardzības mācības un Jaunsardzes nometnēm attieksies valstī vispār noteiktās prasības attiecībā uz bērnu nometņu organizēšanu, līdz ar to no juridiskā viedokļa nav nepieciešams noteikumos izdalīt atsevišķus bērnu nometņu veidus. 1. MK noteikumu Nr.360 27.9 punkts nosaka, ka par mācību procesa norisi militārajās izglītības iestādēs lēmumu pieņem aizsardzības ministrs. Līdzīga satura normas, ar kurām nozaru ministriem deleģētas tiesības lemt par mācību procesa organizatoriskiem aspektiem, MK noteikumos Nr.360 paredzētas arī attiecībā uz iekšlietu sistēmas izglītības iestādēm  un Ieslodzījuma vietu pārvaldes Mācību centru (MK noteikumu Nr.360 27.10 un 27.11.punkts).

Š.g. 29.aprīlī Saeima pieņēma grozījumus Covid-19 infekcijas izplatības pārvaldības likumā, ar kuriem citstarp 44.pants tika papildināts ar septīto daļu šādā redakcijā: “(7) Par mācību procesa norisi iekšlietu sistēmas izglītības iestādēs lēmumu pieņem iekšlietu ministrs. Par mācību procesa norisi militārajās izglītības iestādēs lēmumu pieņem aizsardzības ministrs. Par mācību procesa norisi Ieslodzījuma vietu pārvaldes Mācību centrā lēmumu pieņem tieslietu ministrs."  Līdz ar minēto grozījumu pieņemšanu Covid-19 infekcijas izplatības pārvaldības likumā, kas stājās spēkā š.g. 6.maijā, Ministru kabineta līmenī vairs nav nepieciešams regulēt jautājumu par izglītības procesa organizatoriskajiem aspektiem atsevišķās izglītības iestādēs. Līdz ar to no MK noteikumiem Nr.360 svītrojamas normas ar deleģējumu aizsardzības ministram, iekšlietu ministram un tieslietu ministram noteikt prasības izglītības procesa norisei to padotībā esošajās izglītības iestādes. Attiecīgi no MK noteikumiem Nr.360 svītrojami 27.9, 27.10 un 27.11punkti.Ar grozījumu veikšanu MK noteikumos Nr.360 tiks novērsta situācija, ka valstī dažāda līmeņa normatīvajos aktos tiek dublētas pēc satura identiskas tiesību normas.3. Tā kā valstī noteiktie epidemioloģiskie ierobežojumi nosaka, ka iestājpārbaudījumā nedrīkst piedalīties personas, kurām noteikta karantīna vai izolācija Covid-19 infekcijas dēļ, un  apzinoties izglītības nozīmi personas turpmākajā dzīvē, ko no personas neatkarīgu iemeslu dēļ nebūs iespējams iegūt, tādēļ ka iepriekš nebūs kārtots iestājpārbaudījums. Grozījumi MK noteikumi Nr.360 izstrādāti, lai atļautu izglītības iestādēm, kuras organizē iestājpārbaudījumus, noteikt pienākumu organizēt vienu papildtermiņu iestājpārbaudījuma kārtošanai personām, ja tās dokumentāri var pierādīt karantīnas vai izolācijas faktu Covid-19 infekcijas dēļ, t.i., iesniedzot iestājpārbaudījuma organizētājam atbilstīgu ģimenes ārsta izsniegtu izziņu. Ņemot vērā normatīvajos aktos personām noteikto karantīnas un izolācijas minimālo termiņu, rīkojot iestājpārbaudījumu papildtermiņā, tā organizētājam ir jāņem vērā, ka starp iestājpārbaudījuma norises datumiem ir jāparedz vismaz 14 dienu starplaiks.4. Pašlaik MK noteikumos Nr.360 noteiktā norma (32.716. apakšpunkts) satur regulējumu, kas nosaka bērnu nometņu darbības pārtraukšanu. Ņemot vērā, ka situācija ar Covid-19 vīrusa izplatību uzlabojas, pamazām tiek lemts par dažādu ierobežojumu atcelšanu, tai skaitā, no 2021. gada 21. maija atļaujot organizētu aktivitāšu īstenošanu klātienē ārtelpās līdz 20 dalībniekiem grupā, vienlaikus domājot par kompensējošu mehānismu ģimenēm krīzes seku mazināšanā, ir nepieciešams nodrošināt bērnu un jauniešu nometņu pieejamību vasaras periodā, kas būtu kā atbalsts gan bērniem un jauniešiem prasmju un kompetenču apguvē, gan arī viņu vecākiem. Grozījumi paredz no 2021. gada 14. jūnija atļaut rīkot bērnu nometnes klātienē. Vienlaikus Ministru kabinets var lemt par izmaiņām nometņu norisē, ja epidemioloģiskā situācija pasliktinās.Noteikumi paredz papildināt MK noteikumus Nr.360 ar 32.716.1. apakšpunktu nosakot bērnu skaitu grupā ne vairāk kā 20 dalībnieki, ņemot vērā, ka vairākas šo noteikumu apakšpunktos noteiktās normas paredz, ka vienlaikus organizētās aktivitātēs ārtelpās pulcējas ne vairāk kā 20 personas. Vienlaikus vienā norises vietā ir pieļaujama vairāku grupu atrašanās, tomēr tā iespējama tikai gadījumos, kad tiek pilnībā nodrošināts, ka šo grupu dalībnieki un iesaistītais personāls visas nometnes norises laikā savstarpēji nesatiekas. Lai nodrošinātu drošības pasākumus un mazinātu vīrusa pārneses riskus, noteikt vairākas normas, kas paredz stingrus nosacījumus nometnes dalībniekiem, tai skaitā, darbiniekiem. Ņemot vērā minēto, noteikumu projekts paredz papildināt MK noteikumus Nr.360 ar 32.716.2. apakšpunktu ar 32.716.2.1. apakšpunktu nosakot, ka nometnē var piedalīties darbinieki/personāls, kuriem pēdējo 48 stundu laikā pirms nometnes sākuma ir veikts  SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā ik pēc 7 dienām, ja nometnes ilgums pārsniedz vienu nedēļu (7dienas); papildināt ar 32.716.2.2. apakšpunktu, nosakot, ka bērni, kuriem pēdējo 48 stundu laikā pirms nometnes sākuma ir veikts  SARS-CoV-2 vīrusa RNS noteikšanas tests un tas ir negatīvs, kā arī atkārtots tests tiek veikts nometnes norises laikā ar 7 dienu intervālu, ja nometnes ilgums pārsniedz vienu nedēļu (7dienas).Gan bērniem, gan darbiniekiem, kuriem ir jānodod paraugs un jāveic PĶR analīze, to var veikt valsts apmaksātās analīžu kvotas ietvarā. Testu nodošanas procesu koordinē Veselības inspekcija. Tests jānodod ne agrāk kā 48 stundas pirms plānotā nometnes sākuma. Testu var nodot vienā no trim veidiem: pie izglītības iestādes organizē rutīnas siekalu paraugu nodošanu epidemioloģiski drošā veidā (piesakot uz projekti@vi.gov.lv), un laboratorijas kurjers saņem nodotos paraugus, nogādā laboratorijā PĶR analīzei. Otra iespēja ir nodot siekalu paraugu automātā (robotam) PĶR testam, vismaz nedēļu pirms nometnes uzsākšanas nosūtot laboratorijai dalībnieku un darbinieku sarakstu ar mobilā telefona numuriem, tad dalībnieki un darbinieki saņems QR kodu un varēs saņemt stobriņu siekalu testam un pēc tam nodot paraugu robotam. Trešā iespēja ir nodot siekalu paraugu laboratorijā, iepriekš piesakot to laboratorijai, tad saņemot laboratorijā parauga nodošanas trauciņu, un epidemioloģiski drošā veidā nododot testu tālākai PĶR analīzei. Pamatojums, lai nodotu paraugu testam valsts apmaksātās kvotas ietvarā, ir līgums ar nometnes rīkotāju (bērnam) vai līgums par darbu nometnes organizēšanā (darbiniekam). Testa rezultāts tiek nosūtīts testējamai personai elektroniski, vai tiek izsniegts, pēc ieviešanas, sadarbspējīgs testēšanas sertifikāts. Lai nodrošinātu vienlīdzīgas iespējas visiem interesentiem gan bērniem, gan darbiniekiem piedalīties nometnēs, tai skaitā, tiem, kuri ir izslimojuši SARS-CoV-2 vai pabeiguši pilnu vakcinācijas kursu pret Covid-19, ko dokumentāri var apliecināt, papildināt ar 32.716.2.3. apakšpunktu, kas nosaka konkrētas normas attiecībā uz imunitātes iestāšanos un drošu darbinieku un bērnu dalību nometnēs. Lai mazinātu riskus nometnes dalībniekiem nonākt saskarē ar Covid-19 izraisošo vīrusu, papildināt šo noteikumu 32.7 16. apakšpunktu ar 32.716.2.3. apakšpunktu nosakot nometnes norisi tikai to noteiktā teritorijā un aktivitāšu rīkošanu ārpus teritorijām tikai kā vienīgajiem attiecīgās vietas apmeklētājiem. Ņemot vērā iepriekš minētās stingrās drošības prasības nometņu dalībniekiem, papildināt šo noteikumu 32.7 16. apakšpunktu ar 32.716.2.4. apakšpunktu nosakot, ka nometnes dalībnieki lieto mutes un deguna aizsegus, izņemot bērnus no 7 gadu vecuma un diennakts nometņu dalībniekus un darbiniekus vienas grupas ietvaros, ja tiek saglabāts vienas grupas burbulis, kā arī, ja dienas nometņu ietvaros notiek fiziskas aktivitātes ārtelpās. Visos gadījumos, kad diennakts nometnē pieaugušie atstāj nometnes grupas burbuli, ir obligāti jālieto mutes un deguna aizsegus. Lai uzraudzītu drošu nometņu norisi un stingru drošības prasību ievērošanu un atbilstošu rīcību, papildināt šo noteikumu 32.7 16. apakšpunktu ar 32.716.2.5. apakšpunktu nosakot, ka nometnē tiek noteikta atbildīgā persona un procedūra rīcībai, ja nometnes dalībnieku vai darbinieku vidū tiek konstatēs Covid-19 saslimšanas gadījums. Kā arī noteikts pienākums, ievērot Vadlīnijās piesardzības pasākumiem bērnu nometņu organizētājiem noteiktās prasības.Lai bērnu nometņu regulējumu saskaņotu ar MK noteikumos Nr.360 ietverto sporta treniņu (nodarbību) regulējumu un nodrošinātu, ka diennakts nometnes laikā atbilstoši nometnes saturam vienai diennakts nometnes grupai (līdz 20 personām) ir iespējama arī sporta treniņu (nodarbību) norise iekštelpās, noteikumu projekts paplašina to personu kategorijas, uz kurām nav attiecināms iekštelpu treniņu (nodarbību) aizliegums, iekļaujot arī sporta treniņus (nodarbības) bērnu diennakts nometnēs. Būtiski ir atzīmēt, ka minētais izņēmums neattieksies uz dienas nometnēm un tajās sporta treniņi (nodarbības) drīkstēs norisināties tikai ārtelpā, ievērojot MK noteikumos Nr.360 noteikto vispārīgo regulējumu.5. MK noteikumu Nr. 360 32.717.1. apakšpunkts paredz aizliegt un atcelt visus klātienes sporta pasākumus (tai skaitā sacensības), vienlaikus kā izņēmumu paredzot starptautisko sporta federāciju sporta sacensību kalendārā iekļautās starptautiskās sporta sacensības (tai skaitā pirms sacensībām paredzētos oficiālos treniņus) izlašu sportistiem vecumā no 15 gadiem, ja tās norisinās bez skatītājiem. Lai gan jauniešu izlasēm zem 15 gadu vecuma ir atļauts trenēties, starptautiskās sporta sacensības tās var aizvadīt tikai ārvalstīs, jo Latvijā tās nedrīkst norisināties. Ņemot vērā Latvijas jauniešu izlašu plānoto starptautisko sacensību kalendāru, vairākas no Sporta likumā noteiktā kārtībā atzītajām sporta federācijām ir paudušas gatavību organizēt Latvijā arī starptautiskās sporta sacensības jaunāka vecuma izlašu sportistiem. Izvērojot minēto, kā arī, izvērtējot līdzšinējo praksi starptautisku sporta sacensību organizēšanā, noteikumu projekts paredz precizēt sportistu vecumu, no kura izlašu sportistiem Latvijā drīkst norisināties starptautiskās sporta sacensības, attiecīgi samazinot minimālo izlašu sportistu vecumu no 15 gadiem līdz 10 gadiem. Pārējās prasības un nosacījumi tiek saglabāti nemainīgi. Atzīmējams, ka MK noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” 32.3 punkts starptautiska sporta pasākuma organizatoram Latvijā nosaka īpašus pienākumus, kuru izpilde nodrošina epidemioloģiski drošu sporta sacensību norisi t.s. burbuļa formātā.6. Izglītības pakāpes noslēgums ir dokumenta par izglītības ieguvi saņemšana, un tas ir svarīgs brīdis, pabeidzot kā pirmsskolas, pamatizglītības un vidējās izglītības, tā arī augstākās izglītības pakāpi. Izglītības iestāžu izlaiduma pasākumu kā obligātu normatīvais regulējums neparedz, tas ir izglītības iestādes plānots un organizēts pasākums. Līdz ar to izlaiduma norises kārtību neregulē neviens ārējais normatīvais akts, un katra izglītības iestāde ir tiesīga noteikt izlaiduma norises kārtību. Tomēr, ievērojot epidemioloģisko situāciju valstī, nepieciešams nodrošināt MK noteikumos Nr. 360 ietvertās prasības, tostarp šajā noteikumu projektā noteiktās.Līdz ar to, lai sniegtu iespēju izglītojamiem pulcēties mācību gada noslēguma pasākumos vienas klases grupas ietvarā ārtelpās, noteikumus paredzēts papildināt ar 32.7 24.apakšpunktu nosakot, ka vienas klases (grupas, kursa) izglītojamiem (ne vairāk kā 30 personām grupā, ieskaitot izglītības iestādē nodarbinātos) ārtelpās drīkst rīkot pasākumu pirmsskolas izglītības pakāpes noslēgumā un izglītības dokumenta pasniegšanai pamatizglītības, vidējās izglītības un augstākās izglītības pakāpē, vienlaikus nodrošinot, ka pasākuma ilgums nepārsniedz 2 stundas. Izglītības iestāde nodrošina, ka izglītojamā pavadošās personas pasākuma svinīgajā norises vietā (ceremonijas zonā) neatrodas. Individuālo aizsardzības līdzekļu lietošana izlaidumos ir obligāta arī attiecībā uz izglītojamiem un izglītības iestādē nodarbinātajiem. Izglītojamā pavadošās personas atrodas ārpus svinīgā pasākuma norises zonas. Izglītības iestāde izvieto pasākuma dalībniekiem labi redzamā vietā informāciju par piesardzības un drošības prasībām, nodrošina vismaz 2 metru attālumu starp izglītojamo pavadošo personu mājsaimniecībām, kontrolē un regulē pasākumu dalībnieku plūsmu, lai nodrošinātu brīvu pārvietošanos ejās un novērstu pasākumu dalībnieku pastiprinātu pulcēšanos (drūzmēšanos), tai skaitā ierodoties un aizejot no pasākuma. Savukārt, izglītojamo sveikšanu no pavadošo personu puses pēc iespējas organizēt pēc svinīgā pasākuma daļas.  |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija, Veselības ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz bērnu nometņu organizētājiem un īstenotājiem, ģimenēm, ģimenes ārstiem, izglītības iestādēm. Tāpat noteikumu projekts attiecas uz starptautisku sporta sacensību organizatoriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Pasākumi tiks īstenoti esošā valsts budžeta ietvaros. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Veselības ministrija, Izglītības un zinātnes ministrija, pašvaldības. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministre I.Šuplinska

Vizē:

Valsts sekretārs J. Volberts

Dambīte 65804934

Daiga.Dambite@izm.gov.lv